# STQARRIJA ORALI DWAR IR- RIŻOLUZZJONI MGĦODDIJA MILL-KUNGRESS AMERIKAN DWARIL- ĦELSIEN TA' MOHAMMEDALI REŻAQ

Il- fatti ħarġu barra sostanzjalment kollha kemm huma, pero' jien nirrepeti dak li diġa' għidt hawnhekk f'interpellanza li saritli minn wieħed mill - Membri ta' l- Oppożizzjoni.

Jien nerġa' nirrepeti li mhux veru - għall -importanza u r- relevanza li jista' jkun hemm - li l- Gvern Malti ta xi assigurazzjoni lill-Gvern Amerikan li Ali Rezaq kien se jkun rilaxxat fl-1996. Jien spjegajt - u nerġa' nispjega - li hemm żewġ Ministri li huma awtorizzati jitkellmu għall - Gvern Malti in materja, u dawn huma l-Ministru ta' l- Affarijiet Barranin għal dak li għandu x'jaqsam ma' relazzjonijiet ma' gvernijiet barranin, u l-Prim Ministru fil- kapaċita' tiegħu ta' Kap tal-Gvern. Jien ipprovajt ninforma ruħi anke mal -kollegi l- oħrajn tal - Kabinett - u dan il-Prim Ministru jaf bih - u nista' ngħid li ebda Ministru ma aċċerta lill - Ambaxxatriċi Amerikana li kienet hawn għan - nom tal- Gvern Amerikan ... (Interruzzjonijiet) Le, jien qed nitkellem għ an- nom tal- Gvern. Min hu awtorizzat jagħti xi awtorizzazzjoni bħal din u hu awtorizzat jgħid lill- Gvern Amerikan li "dak" ħiereġ fit -tali data, huwa l- Prim Ministru fil- kapaċita' tiegħu ta' Kap tal-Gvern jew inkella jien fil- kapaċita' tiegħi ta' Minist ru ta' l- Affarijiet Barranin. Ebda Ministru ieħor m'għandu s - saħħa politika li jgħid dan lill - Gvern Amerikan u jagħti xi aċċertazzjoni. Inkella malli ngħidu li kulħadd għandu dritt jgħid tiegħu, nispiċċaw ikollna gvernijiet u mhux gvern. Jien naħseb l i l- metodu kif qed ngħid jien huwa l - metodu aċċettat kullimkien.

Nerġa' ngħid, jien aċċertajt ruħi mal - Ministri kollegi tiegħi u kulħadd eskluda li aċċerta lill - Gvern Amerikan bil- fatt li qed issir referenza għalih. Aħna tkellimna u l - unika sitwazzjoni li nqalgħet kienet li seta' kien hemm lok għal xi malintiż jew li kien hemm xi forma ta' kommunikazz joni li għaddiet bejn il - Ministru tal- Ġustizzja u l - ġurnal "The Malta Independent". Pero' safejn naf jien "The Malta Independent" mhijiex il- Gvern Amerikan u dak li qal il- Ministru tal- Ġustizzja f'dik l - okkażjoni kien "I understand that", jiġifieri "Għandi nifhem li".

L- Onor. Leo Brincat għamilli wkoll intervent across the floor u qalli: Seta' ntqal xi ħaġa minn xi high civil servant, minn xi uffiċjal pubbliku li mhux il -Gvern? Din ukoll investigajtha, pero' mhux għaliex xi ħadd għandu dritt jgħid li l -Gvern Amerik an ġie aċċertat mill -Gvern Malti għaliex kien hemmxi high civil servant li seta' tkellem hekk. Il -persuna li l- aktar setgħet daħlet f'din il-kwestjoni kienet l- Avukat Ġenerali. Biex nipprovaw neħilsu minn sitwazzjonijiet li b'xi mod jew ieħor dak li jkun jista' jagħmel muntanja minnhom, il - Prim Ministru talab lill-Avukat Ġenerali jgħid jekk hu xi darba tax aċċertazzjoni simili. L - Avukat Ġenerali f'ittra li bagħat lill- Prim Ministru semma ż - żewġ okkażjonijiet meta ltaqa' ma' xi awtorita' mill - Ambaxxata Amerikana. Waħda kienet għall - ħabta ta' Settembru - u din qed ngħidha mill -memorja - u l- oħra kienet fil - ġranet meta telaq Ali Rezaq. Minn dak li ddikjara l - Avukat Ġenerali jidher li fl- ewwel okkażjoni, meta marru jitkellmu miegħu fuq kwestjonijiet li m'għandhom x'jaqsmu xejn mal- kwestjoni ta' Ali Rezaq, huma u ħerġin, in - naħa Amerikana bdiet tgħid li sar xi diskors dwar il- każ, filwaqt li l - Avukat Ġenerali qal li ma ntqal xejn fuq l - istess każ. Pero' l - Avukat Ġenerali qal li f'dawk il - ġranet ta l- każ ta' Ali Rezaq kien iltaqa' ma' l - Ambaxxatriċi Amerikana u qalilha li kien ta parir dwar kif għandu jiġi komputat it -terminu u liema data għandha tapplika skond dik il -komputazzjoni.

Għaliex qed ngħidu dawn l - affarijiet u dħalt anke f'dawn id - dettalji kollha, għalkemm naf li mhux suppost? Qed ngħid dan ħalli din il - biċċa xogħol niċċarawha darba għal dejjem. Mhux veru li kien hemm xi aċċertazzjoni daparti tal -Gvern Malti fil-konfront tal-Gvern Amerikan.